Gemeenskappe in sentraal VSA steeds ontruim weens vloede | Netwerk24
29 Mei 2019 21:38
’n Rekordhoeveelheid reën het die afgelope twee weke uitgesak oor die sentrale dele van Amerika.
Te midde van die reën word gemeenskappe in Oklahoma, Kansas, Arkansas, Missouri, Illinois en ook dele van Nebraska en Iowa gevra om hul wonings te ontruim en skuiling te soek op hoërliggende grond.
Volgens Oklahoma se departement van gesondheid is ses mense dood weens die vloede.
Die hele gebied het swaar reën en tornado’s beleef, wat rekordvloede teweeg gebring het.
Inwoners van Oklahoma en Arkansas is Woensdag gewaarsku teen nog swaar reën en gevra om hulle op die ergste voor te berei.
Ingenieurs van die Amerikaanse weermag het reeds oortollige water uit die Keystonedam gelaat om te keer dat die dam oorstroom.
In Kansas het tornado’s Dinsdag talle huise beskadig en bome ontwortel.
Een persoon in Ohio is dood en talle is beseer toe geboue inmekaar getuimel het.
Meer oor: Amerika | Vloede | Reën
Man se lyk gevind nadat vloed hom meesleur